**Møtereferat**

|  |  |  |  |
| --- | --- | --- | --- |
| Til stede: | Lisbeth Aune, Forskerforbundet, Anita Storsve NTL, Britt Iren Tiseth, Parat, Henriette Vaagland, Tekna, Pei Na Kui, NITO, May Grete Sætran, LHVO, Øyvind Gregersen, Dekan, Tom Helmersen, HR/HMS sjef og referent, seksjonssjef forskning Lars E. Onsøyen sak 19/14, kontorsjef Vidar Broholm sak 20/14 | | |
| Forfall: |  | | |
| Kopi til: |  | | |
| Gjelder: | LOSAM møte 04/19 | | |
| Møtetid: | 08.04.19, kl. 1415 | Møtested: | Realfagbygget møterom E-118 |
| Signatur: | The | | |

Godkjenning av referat fra forrige møte.

Ta med oppfølging av undersøkelsesplikten i referatet også.

1. **Informasjon om utvikling i phd-løpene**

Seksjonssjef forskning informerte om utviklingen innen phd-løpene. Gjennomføringstid og utvikling når det gjelder opptak. Obligatorisk med midtveisevaluering nå. Hensikt er å hjelpe kandidaten og gi tilbakemelding på framdriften.

Det arbeides med å få gode prognoser for hvor mange som vil disputere, da vi ikke traff godt med prognosen for 2018. Ulike metoder ble forklart. Det som er bra er at tallene for disputaser går opp da vi har hatt økende opptak de seneste årene. Likeledes er det positivt at vi har et lavt frafall, ca 8%. Mange stipendiater bruker ekstra tid på 6-8 måneder etter utløp av tilsetting før de disputerer. LOSAM var interessert i årsaken til avbrudd og spurte om det hadde økonomiske årsaker ved at man ikke var ferdig før tilsettingen gikk ut. Det opplever vi ikke. Vanlig årsaker er heller sykdom, andre jobbtilbud, ev. stipendiater finner ut at phd ikke var for dem.

1. **Flytting av faggruppe ved IMA fra Akrinn til Gløshaugen – medvirkningsprosess**

Hensikt: Orientering av LOSAM

Vedlegg: Notat fra IMA

Informasjon rundt medvirkningsprosessen vedr. flytting av faggruppe fra IMA opp til Gløshaugen. Det har vært arbeidet i 4 arbeidsgrupper, kjemilab, metalurglab, undervisningsareal og kontorareal. Undervisningsareal har vært viktig. Her må man melde inn behov, men i Samlokaliseringsprosjektet tilrettelegges det ikke i utgangspunktet for utvidet undervisningsarealer på Gløshaugen som er tilrettelagt for ett studieprogram. Kun til felles undervisningsarealer.

I arbeidsgruppene har det vært representanter fra de ansatte i faggruppen. Det har vært gjennomført møter med og uten arktitekter. Møter mellom Instituttledelsen og Samlokaliseringsprosjektet og fellesmøter med alle ved Kalvskinnet.

Instituttet har vært opptatt av å informere nok, slik at ansatte skulle være trygg på at de sitter på den nyeste informasjonen.

Tilbakemeldingen har vært at ansatte føler seg godt ivaretatt, I tillegg til info har man utarbeidet en egen prosjekthåndbok for flyttingen, som kreves i prosjektet.

Neste allmøte er førstkommende onsdag.

Instituttet har ikke sagt hvor hvem som skal sitte hvor. Det tar man når man nærmer seg mer en avgjørelse om det blir en flytting.

I dag er det slik at for at man skal bli telt med i Campusprosjektet må de være på Gløshaugen når dette skal lanseres. Det vet vi ikke når skjer. Og medfører en betydelig utsikkerhet.

I Campusprosjektet er tilrådningen Alt-C. Humsam i Oppredningen og Shiboli. Vil det også berøre metallurgen, hvor metallurgimiljøet ved IMA sitter i dag?

Fakultetets ønske er å samle IMA på ett sted. De er nå spredt på 3 steder. Enten ved å være i Metallurgen som i dag. Eller i Realfagbygget/Kjemiblokkene.

Vi søker en god endelig løsning og en ikke for turbulent midlertidig løsning som medfører mange flyttinger.

Tilrådning som gruppa ga rektor er at flytting settes på is, til Campusprosjektet har kommet fram til en plan for hvor IMA skal sitte i framtida. Det framgår der at IMA skal samles. Det startes ikke detaljprosjektering rett etter påske. Først når det er mer klarhet har rundt prosessen.

LOSAM – høres som god informasjon til de ansatte – bra! Prosjekthåndboka tilgjengelig? Ja på lokal mappestruktur og legges nå ut på denne saksmappa hos LOSAM. Prosjekthåndboka er laget på mal for Samlokaliseringsprosjektet.

Type kontorer nå? Ved Akrinn har vi nå ulike kontorer fra enkeltkontorer og til små landskap på inntil 6 personer. Hvordan det vil bli ved en flytting vil bla. avhenge av organisering når flytting av inst. er avgjort. De som nå sitter på Akrinn – sitter i landskap og det var stor negativitet for det i utgangspunktet. Det har svingt til at det er OK å sitte der nå.

1. **Status Bemanningsplan**

Seksjonssjef HR/HMS informerte om status. Vi ligger på plan og og er nå snart såpass ajour at vi kan gå ut til instituttene i for planlegge ansettelsesprosessene. Vi har i dag avsluttet eller i prosess litt over halvparten av de vedtatte stillingene for 2019/2020.

1. **Digital kompetanse**

Dekan informerte om fakultetets satsing for oppdatering av den generelle IT-kompetanse hos ledere og administrative som en del av den systematiske kompetansehevingen. Vi starter med Office365 som har de grunnleggende arbeidsverktøy og samarbeidsverktøy.

I vår bli del bli gjennomført e-læringskurs og grunnkurs i Office365

Til høsten vil bla Teams bli tatt opp og bruk av verktøyene som er aktuelle for de ulike matrisene.

LOSAM - Bra, Bra at alle må være med. De som er flinke kan hjelpe sine kolleger.

**Sak 19/23 Oppfølging av undersøkelsesplikten i forbindelse med oppsigelser av faste ansatte – informasjon om dagens rutiner**Seksjonssjef HR informerte om rutine for oppsigelse av faste ansatte.

LOSAM ønsket å vite hvordan får den ansatte vite at vi starter å lete ette stilling til den de, da dette foregår i forkant av varsel om oppsigelse? Det bør gå ut en beskjed til den enkelte om at HR-starter den prosessen. Saken følges opp i HR-matrisen og til kontorsjefene.

**Eventuelt**

Midlertidighet. Rektorene i UH- sektoren innkalt til ministeren som satte krav at midlertidigheten må reduseres til å være på linje med andre offentlig virksomhet som er på 8%. Ved NTNU ligger vi på ca 14%. Vi har i flere år arbeidet for å redusere midlertidigheten uten å klart redusere den dramatisk. Det vil si at vi må til med mer kraftfulle tiltak.

Et tiltak kan være å endre litt på prinsippene på hvordan vi arbeider.

LOSAM – Anbefaler at man leser «Leksehjelp for universtiteter» som var publisert i Khrono.

Vi må se på alle områder. Ikke bare forskere, men også tekn/adm stilling. Motsetning i å være best i klassen på midlertidighet og smalest administrativ og teknisk støtte.

Midlertidighet blir sak på neste møte.

**Neste møte: 13. mai, kl 1415-1530**